# Επίσημη Εφημερίδα C 6A/8 Ια

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 6A |
| | |
| Έκδοση στην ελληνική γλώσσα | Ανακοινώσεις και Πληροφορίες | 64ό έτος8 Ιανουαρίου 2021 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 6A

Έκδοση στην ελληνική γλώσσα

Ανακοινώσεις και Πληροφορίες

64ό έτος8 Ιανουαρίου 2021

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2021/C 6 A/01 | Πρόσκληση εκδήλωσης ενδιαφέροντος για τον διορισμό μελών του συμβουλίου προσφυγών των τριών ευρωπαϊκών εποπτικών αρχών για τον τομέα των χρηματοπιστωτικών υπηρεσιών (Ευρωπαϊκή Αρχή Τραπεζών, Ευρωπαϊκή Αρχή Ασφαλίσεων και Επαγγελματικών Συντάξεων και Ευρωπαϊκή Αρχή Κινητών Αξιών και Αγορών) | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2021/C 6 A/01

Πρόσκληση εκδήλωσης ενδιαφέροντος για τον διορισμό μελών του συμβουλίου προσφυγών των τριών ευρωπαϊκών εποπτικών αρχών για τον τομέα των χρηματοπιστωτικών υπηρεσιών (Ευρωπαϊκή Αρχή Τραπεζών, Ευρωπαϊκή Αρχή Ασφαλίσεων και Επαγγελματικών Συντάξεων και Ευρωπαϊκή Αρχή Κινητών Αξιών και Αγορών)

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 8.1.2021 | EL | Επίσημη Εφημερίδα της Ευρωπαϊκής Ένωσης | CA 6/1 |
| --- | --- | --- | --- |

8.1.2021

EL

Επίσημη Εφημερίδα της Ευρωπαϊκής Ένωσης

CA 6/1

---

Πρόσκληση εκδήλωσης ενδιαφέροντος για τον διορισμό μελών του συμβουλίου προσφυγών των τριών ευρωπαϊκών εποπτικών αρχών για τον τομέα των χρηματοπιστωτικών υπηρεσιών (Ευρωπαϊκή Αρχή Τραπεζών, Ευρωπαϊκή Αρχή Ασφαλίσεων και Επαγγελματικών Συντάξεων και Ευρωπαϊκή Αρχή Κινητών Αξιών και Αγορών)

(2021/C 6 A/01)

1.   Περιγραφή των Αρχών

Η Ευρωπαϊκή Αρχή Τραπεζών (EBA), η Ευρωπαϊκή Αρχή Ασφαλίσεων και Επαγγελματικών Συντάξεων (EIOPA) και η Ευρωπαϊκή Αρχή Κινητών Αξιών και Αγορών (ESMA) συστάθηκαν με τον κανονισμό (ΕΕ) αριθ. 1093/2010 (1), τον κανονισμό (ΕΕ) αριθ. 1094/2010 (2) και τον κανονισμό (ΕΕ) αριθ. 1095/2010 (3), αντίστοιχα. Αποτελούν από κοινού τις Ευρωπαϊκές Εποπτικές Αρχές για τους τομείς των χρηματοπιστωτικών υπηρεσιών και είναι μέλη του Ευρωπαϊκού Συστήματος Χρηματοπιστωτικής Εποπτείας.

Έχουν ως στόχο, για τους αντίστοιχους τομείς των αρμοδιοτήτων τους, μεταξύ άλλων:

| — | τη διαμόρφωση ορθού, αποτελεσματικού και συνεπούς επιπέδου ρύθμισης και εποπτείας, |
| --- | --- |

—

τη διαμόρφωση ορθού, αποτελεσματικού και συνεπούς επιπέδου ρύθμισης και εποπτείας,

| — | τη διασφάλιση της ακεραιότητας, της διαφάνειας, της αποδοτικότητας και της εύρυθμης λειτουργίας των χρηματοοικονομικών αγορών, |
| --- | --- |

—

τη διασφάλιση της ακεραιότητας, της διαφάνειας, της αποδοτικότητας και της εύρυθμης λειτουργίας των χρηματοοικονομικών αγορών,

| — | την ενίσχυση του διεθνούς εποπτικού συντονισμού, |
| --- | --- |

—

την ενίσχυση του διεθνούς εποπτικού συντονισμού,

| — | την αποτροπή της καταχρηστικής επιλογής του ευνοϊκότερου καθεστώτος εποπτείας και την προαγωγή ισότιμων συνθηκών ανταγωνισμού, |
| --- | --- |

—

την αποτροπή της καταχρηστικής επιλογής του ευνοϊκότερου καθεστώτος εποπτείας και την προαγωγή ισότιμων συνθηκών ανταγωνισμού,

| — | τη διασφάλιση της δέουσας ρύθμισης και εποπτείας της ανάληψης επενδυτικών και λοιπών κινδύνων, |
| --- | --- |

—

τη διασφάλιση της δέουσας ρύθμισης και εποπτείας της ανάληψης επενδυτικών και λοιπών κινδύνων,

| — | την ενίσχυση της προστασίας των πελατών και |
| --- | --- |

—

την ενίσχυση της προστασίας των πελατών και

| — | την ενίσχυση της εποπτικής σύγκλισης σε ολόκληρη την εσωτερική αγορά. |
| --- | --- |

—

την ενίσχυση της εποπτικής σύγκλισης σε ολόκληρη την εσωτερική αγορά.

Επιπλέον, η ESMA ασκεί την άμεση εποπτεία των οργανισμών αξιολόγησης πιστοληπτικής ικανότητας, των αρχείων καταγραφής συναλλαγών και τιτλοποιήσεων εντός της ΕΕ, καθώς και των κεντρικών αντισυμβαλλομένων τρίτων χωρών, ιδίως εκείνων που έχουν συστημική σημασία ή ενδέχεται να καταστούν συστημικής σημασίας για τη χρηματοπιστωτική σταθερότητα της Ένωσης ή ενός ή περισσότερων εκ των κρατών μελών της. Η ESMA διαθέτει επίσης εξουσίες για την άμεση εποπτεία των δεικτών αναφοράς κρίσιμης σημασίας και τρίτων χωρών, καθώς και των παρόχων υπηρεσιών αναφοράς δεδομένων. Τέλος, μεταξύ άλλων, η ESMA εκτελεί επίσης καθήκοντα σχετικά με τα εξωχρηματιστηριακά παράγωγα, τις ανοικτές πωλήσεις κινητών αξιών και τις υποδομές αγοράς ζωτικής σημασίας.

Για τον σκοπό αυτόν, επιπλέον της έκδοσης μη δεσμευτικών πράξεων, όπως κατευθυντηρίων γραμμών και συστάσεων, και σχεδίων τεχνικών προτύπων, κάθε Αρχή δύναται επίσης, σε ορισμένες περιστάσεις, να εκδίδει δεσμευτικές αποφάσεις, απευθυνόμενες σε εθνικές εποπτικές αρχές ή σε συγκεκριμένα χρηματοπιστωτικά ιδρύματα, οι οποίες, μαζί με ορισμένες άλλες αποφάσεις, θα αποτελούν πράξεις υποκείμενες σε προσφυγή.

Η EBA και η ESMA έχουν την έδρα τους στη Γαλλία, στο Παρίσι, και η EIOPA έχει την έδρα της στη Γερμανία, στη Φρανκφούρτη. Και οι τρεις Αρχές συστάθηκαν την 1η Ιανουαρίου 2011.

2.   Το συμβούλιο προσφυγών

Στα άρθρα 60 και 61 των τριών κανονισμών καθορίζονται τα αντίστοιχα δικαιώματα προσφυγής κατά των αποφάσεων των Αρχών. Στα άρθρα 58 και 59 κάθε κανονισμού προβλέπεται η σύσταση συμβουλίου προσφυγών των τριών Αρχών. Το συμβούλιο προσφυγών είναι αρμόδιο να αποφασίζει σχετικά με προσφυγές που ασκούνται κατά ορισμένων μεμονωμένων αποφάσεων των Αρχών. Οι αποφάσεις του είναι δυνατόν να προσβληθούν και αυτές ενώπιον του Δικαστηρίου της Ευρωπαϊκής Ένωσης.

Το συμβούλιο προσφυγών αποτελείται από έξι τακτικά και έξι αναπληρωματικά μέλη (δύο τακτικά και δύο αναπληρωματικά μέλη ορίζονται από και για κάθε Αρχή), τα οποία είναι πρόσωπα εγνωσμένου κύρους με αποδεδειγμένο ιστορικό σχετικών γνώσεων του ενωσιακού δικαίου και διεθνούς επαγγελματικής πείρας, αρκούντως υψηλού επιπέδου στους τομείς των τραπεζικών και ασφαλιστικών υπηρεσιών, των επαγγελματικών συντάξεων, των κινητών αξιών και αγορών ή άλλων χρηματοοικονομικών υπηρεσιών. Αποκλείεται το εν ενεργεία προσωπικό των αρμόδιων αρχών ή άλλων εθνικών ή ενωσιακών θεσμικών οργάνων ή οργανισμών που συμμετέχουν στις δραστηριότητες των Αρχών, καθώς και τα μέλη της ομάδας συμφεροντούχων ασφαλίσεων και αντασφαλίσεων, της ομάδας συμφεροντούχων ταμείων επαγγελματικών συνταξιοδοτικών παροχών, της ομάδας τραπεζικών συμφεροντούχων ή της ομάδας συμφεροντούχων κινητών αξιών και αγορών. Τα τακτικά και τα αναπληρωματικά μέλη είναι υπήκοοι κράτους μέλους και έχουν άριστη γνώση τουλάχιστον δύο επίσημων γλωσσών της Ένωσης. Το συμβούλιο προσφυγών έχει επαρκή νομική πείρα, ώστε να παρέχει εμπεριστατωμένες νομικές συμβουλές όσον αφορά τη νομιμότητα, συμπεριλαμβανομένης της αναλογικότητας, της άσκησης των εξουσιών των Αρχών.

Τα μέλη του συμβουλίου προσφυγών είναι ανεξάρτητα κατά τη λήψη των αποφάσεών τους. Δεν δεσμεύονται από οποιεσδήποτε οδηγίες.

Το συμβούλιο προσφυγών ορίζει τον πρόεδρό του.

Η διάρκεια της θητείας των μελών του συμβουλίου προσφυγών είναι πενταετής. Η θητεία αυτή μπορεί να ανανεωθεί άπαξ.

3.   Κριτήρια επιλεξιμότητας

Κατά την ημερομηνία λήξης της προθεσμίας υποβολής των αιτήσεων υποψηφιότητας, οι υποψήφιοι/-ες πρέπει:

| — | να είναι υπήκοοι κράτους μέλους της Ευρωπαϊκής Ένωσης (4), |
| --- | --- |

—

να είναι υπήκοοι κράτους μέλους της Ευρωπαϊκής Ένωσης (4),

| — | να μην είναι εν ενεργεία προσωπικό των αρμόδιων αρχών ή άλλων εθνικών ή ενωσιακών θεσμικών οργάνων ή οργανισμών που συμμετέχουν στις δραστηριότητες των Αρχών, |
| --- | --- |

—

να μην είναι εν ενεργεία προσωπικό των αρμόδιων αρχών ή άλλων εθνικών ή ενωσιακών θεσμικών οργάνων ή οργανισμών που συμμετέχουν στις δραστηριότητες των Αρχών,

| — | να μην είναι μέλη ομάδας συμφεροντούχων μιας Αρχής, |
| --- | --- |

—

να μην είναι μέλη ομάδας συμφεροντούχων μιας Αρχής,

| — | είτε α) να έχουν ολοκληρώσει επιτυχώς πλήρεις πανεπιστημιακές νομικές ή οικονομικές σπουδές ή σπουδές σε άλλο αντικείμενο σχετικό με τις εργασίες των Αρχών, πιστοποιούμενες από δίπλωμα (πτυχίο) όπου η κανονική διάρκεια της πανεπιστημιακής εκπαίδευσης είναι τέσσερα έτη ή περισσότερα, το οποίο να παρέχει δικαίωμα παρακολούθησης μεταπτυχιακών σπουδών, είτε β) να έχουν ολοκληρώσει επιτυχώς πλήρεις πανεπιστημιακές νομικές ή οικονομικές σπουδές ή σπουδές σε άλλο αντικείμενο σχετικό με τις εργασίες των Αρχών, πιστοποιούμενες από δίπλωμα (πτυχίο) όπου η κανονική διάρκεια της πανεπιστημιακής εκπαίδευσης είναι τρία έτη, και ένα επιπλέον έτος σχετικής επαγγελματικής πείρας, είτε γ) να έχουν επιτύχει να αποκτήσουν άδεια ασκήσεως του δικηγορικού επαγγέλματος σε ένα κράτος μέλος, |
| --- | --- |

—

είτε α) να έχουν ολοκληρώσει επιτυχώς πλήρεις πανεπιστημιακές νομικές ή οικονομικές σπουδές ή σπουδές σε άλλο αντικείμενο σχετικό με τις εργασίες των Αρχών, πιστοποιούμενες από δίπλωμα (πτυχίο) όπου η κανονική διάρκεια της πανεπιστημιακής εκπαίδευσης είναι τέσσερα έτη ή περισσότερα, το οποίο να παρέχει δικαίωμα παρακολούθησης μεταπτυχιακών σπουδών, είτε β) να έχουν ολοκληρώσει επιτυχώς πλήρεις πανεπιστημιακές νομικές ή οικονομικές σπουδές ή σπουδές σε άλλο αντικείμενο σχετικό με τις εργασίες των Αρχών, πιστοποιούμενες από δίπλωμα (πτυχίο) όπου η κανονική διάρκεια της πανεπιστημιακής εκπαίδευσης είναι τρία έτη, και ένα επιπλέον έτος σχετικής επαγγελματικής πείρας, είτε γ) να έχουν επιτύχει να αποκτήσουν άδεια ασκήσεως του δικηγορικού επαγγέλματος σε ένα κράτος μέλος,

| — | να διαθέτουν τουλάχιστον 15ετή διεθνή επαγγελματική πείρα σχετική με τις τραπεζικές και ασφαλιστικές υπηρεσίες, τις επαγγελματικές συντάξεις, τις αγορές κινητών αξιών ή άλλες χρηματοοικονομικές υπηρεσίες (αποκτηθείσα μετά την απονομή του πτυχίου, ή του πτυχίου και της πείρας που αναφέρονται ανωτέρω). Η εν λόγω πείρα μπορεί να περιλαμβάνει χάραξη πολιτικής και εποπτεία, |
| --- | --- |

—

να διαθέτουν τουλάχιστον 15ετή διεθνή επαγγελματική πείρα σχετική με τις τραπεζικές και ασφαλιστικές υπηρεσίες, τις επαγγελματικές συντάξεις, τις αγορές κινητών αξιών ή άλλες χρηματοοικονομικές υπηρεσίες (αποκτηθείσα μετά την απονομή του πτυχίου, ή του πτυχίου και της πείρας που αναφέρονται ανωτέρω). Η εν λόγω πείρα μπορεί να περιλαμβάνει χάραξη πολιτικής και εποπτεία,

| — | να διαθέτουν αποδεδειγμένο ιστορικό γνώσης και κατανόησης της νομοθεσίας της ΕΕ στους τομείς των τραπεζικών και ασφαλιστικών υπηρεσιών, των επαγγελματικών συντάξεων ή των αγορών κινητών αξιών· |
| --- | --- |

—

να διαθέτουν αποδεδειγμένο ιστορικό γνώσης και κατανόησης της νομοθεσίας της ΕΕ στους τομείς των τραπεζικών και ασφαλιστικών υπηρεσιών, των επαγγελματικών συντάξεων ή των αγορών κινητών αξιών·

| — | να διαθέτουν πολύ καλή γνώση τουλάχιστον δύο επίσημων γλωσσών της Ένωσης (5) (η επικρατέστερη γλώσσα επικοινωνίας στις Αρχές θα είναι η αγγλική, αλλά οι προσφυγές μπορούν να ασκηθούν σε οποιαδήποτε επίσημη γλώσσα της Ευρωπαϊκής Ένωσης). |
| --- | --- |

—

να διαθέτουν πολύ καλή γνώση τουλάχιστον δύο επίσημων γλωσσών της Ένωσης (5) (η επικρατέστερη γλώσσα επικοινωνίας στις Αρχές θα είναι η αγγλική, αλλά οι προσφυγές μπορούν να ασκηθούν σε οποιαδήποτε επίσημη γλώσσα της Ευρωπαϊκής Ένωσης).

4.   Κριτήρια επιλογής

Θα ληφθούν υπόψη τα ακόλουθα:

| — | αποδεδειγμένο ιστορικό σχετικών γνώσεων και επαγγελματικής πείρας, καθώς και εποπτικής εμπειρίας υψηλού επιπέδου στους τομείς των ασφαλιστικών υπηρεσιών, των επαγγελματικών συντάξεων, των αγορών κινητών αξιών ή άλλων χρηματοοικονομικών υπηρεσιών· |
| --- | --- |

—

αποδεδειγμένο ιστορικό σχετικών γνώσεων και επαγγελματικής πείρας, καθώς και εποπτικής εμπειρίας υψηλού επιπέδου στους τομείς των ασφαλιστικών υπηρεσιών, των επαγγελματικών συντάξεων, των αγορών κινητών αξιών ή άλλων χρηματοοικονομικών υπηρεσιών·

| — | πολύ καλή γνώση και κατανόηση του κανονισμού διαδικασίας του Δικαστηρίου της Ευρωπαϊκής Ένωσης και/ή της δικαστικής πρακτικής στο πλαίσιο των ρυθμιστικών διαδικασιών προσφυγής ή/και διαιτησίας· |
| --- | --- |

—

πολύ καλή γνώση και κατανόηση του κανονισμού διαδικασίας του Δικαστηρίου της Ευρωπαϊκής Ένωσης και/ή της δικαστικής πρακτικής στο πλαίσιο των ρυθμιστικών διαδικασιών προσφυγής ή/και διαιτησίας·

| — | νομικό ή πανεπιστημιακό έργο όσον αφορά την εποπτεία θεωρείται ιδιαίτερο πλεονέκτημα· |
| --- | --- |

—

νομικό ή πανεπιστημιακό έργο όσον αφορά την εποπτεία θεωρείται ιδιαίτερο πλεονέκτημα·

| — | η δυνατότητα ταχείας διαθεσιμότητας για την εκδίκαση προσφυγών κατά των αποφάσεων των Αρχών· |
| --- | --- |

—

η δυνατότητα ταχείας διαθεσιμότητας για την εκδίκαση προσφυγών κατά των αποφάσεων των Αρχών·

| — | το ενδεχόμενο σύγκρουσης συμφερόντων, που θα μπορούσε να περιορίσει την ικανότητα των υποψηφίων να εκδικάζουν προσφυγές· |
| --- | --- |

—

το ενδεχόμενο σύγκρουσης συμφερόντων, που θα μπορούσε να περιορίσει την ικανότητα των υποψηφίων να εκδικάζουν προσφυγές·

5.   Διαδικασία επιλογής και όροι απασχόλησης

Τα φυσικά πρόσωπα καλούνται να υποβάλουν εκδήλωση ενδιαφέροντος σύμφωνα με τους κανόνες που προβλέπονται στην παρούσα ανακοίνωση.

Σύμφωνα με τις διατάξεις των κανονισμών (ΕΕ) αριθ. 1093/2010, (ΕΕ) αριθ. 1094/2010 και (ΕΕ) αριθ. 1095/2010, το συμβούλιο διοίκησης κάθε Αρχής θα αποφασίσει (μετά από διαβούλευση με τα αντίστοιχα συμβούλια εποπτών) για τον διορισμό τακτικών και/ή αναπληρωματικών μελών με βάση πίνακα των επικρατέστερων υποψηφίων τον οποίο προτείνει η Ευρωπαϊκή Επιτροπή.

Αφού λάβει τον κατάλογο επικρατέστερων υποψηφιοτήτων, το Ευρωπαϊκό Κοινοβούλιο μπορεί να καλέσει τα υποψήφια μέλη και αναπληρωματικά μέλη να προβούν σε δήλωση ενώπιον του και να απαντήσουν σε τυχόν ερωτήσεις των Μελών του.

Το Ευρωπαϊκό Κοινοβούλιο μπορεί να καλεί τα μέλη του συμβουλίου προσφυγών να προβούν σε δήλωση ενώπιόν του και να απαντήσουν σε τυχόν ερωτήσεις των μελών του, όποτε αυτό ζητηθεί, με εξαίρεση τις δηλώσεις, ερωτήσεις ή απαντήσεις που αφορούν μεμονωμένες υποθέσεις για τις οποίες έχει ληφθεί απόφαση από το συμβούλιο προσφυγών ή που εκκρεμούν ενώπιόν του.

Σκοπός της παρούσας πρόσκλησης εκδήλωσης ενδιαφέροντος είναι να καταστεί δυνατό για την Επιτροπή να συντάξει κατάλογο επικρατέστερων υποψηφίων που θα προταθούν στα συμβούλια διοίκησης των αρχών για τις θέσεις των τακτικών/αναπληρωματικών μελών του συμβουλίου προσφυγών. Οι υποψήφιοι/-ες θα πρέπει να γνωρίζουν ότι η συμπερίληψη στον κατάλογο επικρατέστερων υποψηφίων της Ευρωπαϊκής Επιτροπής δεν εξασφαλίζει διορισμό.

Ο κατάλογος επικρατέστερων υποψηφίων που θα καταρτιστεί από την Επιτροπή θα πρέπει να έχει τη μορφή εφεδρικού πίνακα. Λαμβανομένων υπόψη των πιθανών μελλοντικών αναγκών των τριών Ευρωπαϊκών Εποπτικών Αρχών όσον αφορά τον διορισμό νέων τακτικών ή αναπληρωματικών μελών στο συμβούλιο προσφυγών, ο εφεδρικός πίνακας θα ισχύει για 5 έτη από την έκδοση της απόφασης της Επιτροπής.

Η Ευρωπαϊκή Επιτροπή θα οργανώσει τη διαδικασία επιλογής για τη σύνταξη του καταλόγου επικρατέστερων τακτικών/αναπληρωματικών μελών του συμβουλίου προσφυγών. Για τον σκοπό αυτό, θα συγκροτήσει επιτροπή επιλογής, η οποία θα καλέσει σε συνέντευξη τους/τις υποψηφίους/-ες που πληρούν όλες τις προαναφερόμενες απαιτήσεις επιλεξιμότητας.

Μετά τις συνεντεύξεις, η επιτροπή επιλογής της Ευρωπαϊκής Επιτροπής καταρτίζει κατάλογο καταλληλότερων υποψηφίων. Ο κατάλογος αυτός θα εγκριθεί από την Ευρωπαϊκή Επιτροπή και θα κοινοποιηθεί στα συμβούλια διοίκησης των τριών αρχών και στο Ευρωπαϊκό Κοινοβούλιο. Οι αρχές εφαρμόζουν ρυθμίσεις που καθιστούν δυνατή την αποτελεσματική αξιολόγηση των επικρατέστερων υποψηφίων, οι οποίες μπορεί να περιλαμβάνουν συνεντεύξεις.

Τα μέλη του συμβουλίου προσφυγών δεν επιτρέπεται να εκτελούν άλλα καθήκοντα στις Αρχές, στα συμβούλια διοίκησής τους ή στα συμβούλια εποπτών τους. Τους καταβάλλονται τα δέοντα έξοδα και αποζημίωση, σύμφωνα με τους δημοσιονομικούς περιορισμούς των ΕΕΑ, για τα εκτελούμενα καθήκοντα βάσει σύμβασης παροχής υπηρεσιών, αλλά δεν είναι μόνιμοι/-ες υπάλληλοι των Αρχών. Τα μέλη του συμβουλίου προσφυγών μπορούν, επομένως, να εργάζονται με πλήρη απασχόληση, εφόσον αυτό είναι συμβατό με τη δυνατότητά τους να είναι ταχέως διαθέσιμα για την εκδίκαση προσφυγών. Το επίπεδο δραστηριοτήτων του συμβουλίου προσφυγών θα εξαρτάται από τον αριθμό προσφυγών που ασκούνται κατά των αποφάσεων των Αρχών.

Τα μέλη του συμβουλίου προσφυγών δεσμεύονται να ενεργούν ανεξάρτητα και υπέρ του δημόσιου συμφέροντος. Για τον σκοπό αυτόν, υποβάλλουν δήλωση δεσμεύσεων και δήλωση συμφερόντων, όπου δηλώνουν είτε την απουσία κάθε συμφέροντος που μπορεί να θεωρηθεί ότι θίγει την ανεξαρτησία τους, είτε τη φύση κάθε άμεσου ή έμμεσου συμφέροντος που μπορεί να θεωρηθεί ότι θίγει την ανεξαρτησία τους. Οι δηλώσεις αυτές πραγματοποιούνται δημοσίως, ετησίως και εγγράφως.

6.   Υποβολή αιτήσεων υποψηφιότητας

Πριν υποβάλετε την αίτησή σας, θα πρέπει να ελέγξετε προσεκτικά αν πληροίτε όλες τις απαιτήσεις επιλεξιμότητας, ιδίως όσον αφορά τα είδη των διπλωμάτων/πτυχίων, την επαγγελματική εμπειρία και τις απαιτούμενες γλωσσικές ικανότητες. Οι υποψήφιοι/-ες που δεν πληρούν οποιαδήποτε από τις εν λόγω απαιτήσεις επιλεξιμότητας αποκλείονται αυτόματα από τη διαδικασία επιλογής.

Εάν επιθυμείτε να υποβάλετε αίτηση υποψηφιότητας, πρέπει να εγγραφείτε μέσω του διαδικτύου στον ακόλουθο ιστότοπο και να ακολουθήσετε τις οδηγίες σχετικά με τα διάφορα στάδια της διαδικασίας:

https://ec.europa.eu/dgs/human-resources/seniormanagementvacancies/

Πρέπει να διαθέτετε έγκυρη διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για την επιβεβαίωση της εγγραφής σας, καθώς και για την επικοινωνία μαζί σας κατά τα διάφορα στάδια της διαδικασίας. Ως εκ τούτου, πρέπει να ενημερώσετε την Ευρωπαϊκή Επιτροπή για οποιαδήποτε αλλαγή της ηλεκτρονικής σας διεύθυνσης.

Για τη συμπλήρωση της αίτησης υποψηφιότητας, απαιτείται η τηλεφόρτωση βιογραφικού σημειώματος σε μορφότυπο PDF και η σύνταξη, ηλεκτρονικά, επιστολής εκδήλωσης ενδιαφέροντος (έως 8 000 χαρακτήρες). Το βιογραφικό σας σημείωμα και η επιστολή εκδήλωσης ενδιαφέροντος μπορούν να υποβληθούν σε οποιαδήποτε από τις επίσημες γλώσσες της Ευρωπαϊκής Ένωσης.

Οι υποψήφιοι/-ες καλούνται να προσδιορίσουν όλες τις γλώσσες της ΕΕ τις οποίες γνωρίζουν και το αντίστοιχο επίπεδο γνώσεων σύμφωνα με το Κοινό Ευρωπαϊκό Πλαίσιο Αναφοράς για τις Γλώσσες (6). Σε αυτή τη φάση της διαδικασίας δεν θα πρέπει να αποσταλούν επικυρωμένα αντίγραφα πτυχίων/διπλωμάτων, συστατικών επιστολών, αποδεικτικών προηγούμενης πείρας κ.λπ. Η υποβολή τους θα γίνει, αν ζητηθεί, σε μεταγενέστερο στάδιο της διαδικασίας.

Αφού ολοκληρώσετε τη διαδικασία ηλεκτρονικής εγγραφής, θα λάβετε ηλεκτρονικό μήνυμα με το οποίο θα επιβεβαιώνεται ότι η αίτησή σας καταχωρίστηκε. Αν δεν λάβετε μήνυμα επιβεβαίωσης, η αίτησή σας δεν έχει καταχωριστεί!

Επισημαίνεται ότι δεν μπορείτε να παρακολουθείτε την πορεία της αίτησής σας ηλεκτρονικά. Θα ενημερώνεστε απευθείας από την Ευρωπαϊκή Επιτροπή όσον αφορά την πορεία της αίτησής σας.

Αν χρειάζεστε περισσότερες πληροφορίες και/ή αν αντιμετωπίζετε τεχνικά προβλήματα, μπορείτε να στείλετε ηλεκτρονικό μήνυμα στη διεύθυνση: HR-MANAGEMENT-ONLINE@ec.europa.eu

Για λειτουργικούς λόγους και για να ολοκληρωθεί η διαδικασία επιλογής το ταχύτερο δυνατόν, προς το συμφέρον τόσο των υποψηφίων όσο και των θεσμικών οργάνων, η διαδικασία επιλογής θα πραγματοποιηθεί στην αγγλική γλώσσα (7).

Προθεσμία

Η προθεσμία εγγραφής λήγει στις 8 Φεβρουαρίου 2021. Μετά τις 12.00 το μεσημέρι, ώρα Βρυξελλών, δεν θα υπάρχει πλέον δυνατότητα ηλεκτρονικής εγγραφής.

Η έγκαιρη ολοκλήρωση της ηλεκτρονικής σας εγγραφής αποτελεί δική σας ευθύνη. Σας συνιστούμε θερμά να μην περιμένετε μέχρι τις τελευταίες ημέρες για να υποβάλετε την αίτηση, δεδομένου ότι τυχόν μεγάλος φόρτος κίνησης δεδομένων ή τυχόν πρόβλημα στη σύνδεσή σας με το διαδίκτυο μπορεί να προκαλέσει διακοπή της διαδικασίας ηλεκτρονικής εγγραφής πριν από την ολοκλήρωσή της και να υποχρεωθείτε να επαναλάβετε την όλη διαδικασία. Μετά τη λήξη της προθεσμίας εγγραφής δεν θα υπάρχει πλέον δυνατότητα εισαγωγής στοιχείων. Οι εκπρόθεσμες εγγραφές δεν γίνονται δεκτές.

7.   Ίσες ευκαιρίες

Τα όργανα και οι οργανισμοί της Ευρωπαϊκής Ένωσης εφαρμόζουν πολιτική ίσων ευκαιριών και δέχονται υποψηφιότητες ανεξάρτητα από το φύλο, τη φυλή, το χρώμα, την εθνοτική ή την κοινωνική καταγωγή, τα γενετικά χαρακτηριστικά, τη γλώσσα, τις θρησκευτικές, πολιτικές ή άλλες πεποιθήσεις, την υπαγωγή σε εθνική μειονότητα, την ιδιοκτησία, την καταγωγή, την αναπηρία, την ηλικία ή τον γενετήσιο προσανατολισμό.

8.   Προστασία δεδομένων προσωπικού χαρακτήρα

Η Επιτροπή μεριμνά ώστε τα δεδομένα προσωπικού χαρακτήρα των υποψηφίων να υποβάλλονται σε επεξεργασία όπως απαιτείται από τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (8). Η μέριμνα αυτή αφορά ιδίως την εμπιστευτικότητα και την ασφάλεια της επεξεργασίας των εν λόγω δεδομένων.

9.   Σύγκρουση συμφερόντων

Οι υποψήφιοι/-ες που θα επιλεγούν και θα συμπεριληφθούν στον κατάλογο επικρατέστερων υποψηφίων οφείλουν να υποβάλουν δήλωση σύγκρουσης συμφερόντων πριν από τη διαδικασία επιλογής από το συμβούλιο εποπτών των ΕΕΑ. Ειδικότερα, οι επικρατέστεροι/-ες υποψήφιοι/-ες θα κληθούν να υποβάλουν δήλωση δέσμευσης ότι θα ενεργούν ανεξάρτητα υπέρ του δημόσιου συμφέροντος και να δηλώσουν οποιαδήποτε συμφέροντα τα οποία ενδέχεται να θεωρηθεί ότι διακυβεύουν την ανεξαρτησία τους και τα οποία θα εξεταστούν σύμφωνα με το πλαίσιο δεοντολογίας των ΕΕΑ.

10.   Πολιτική αποδοχών

Τα τακτικά και αναπληρωματικά μέλη του συμβουλίου προσφυγών αμείβονται για την εργασία τους.

Ο/Η πρόεδρος και τα μέλη αμείβονται από τις ΕΕΑ βάσει κατ’ αποκοπή ποσού σύμφωνα με την πολιτική αποδοχών του συμβουλίου προσφυγών των ΕΕΑ. Τα έξοδα ταξιδίου και διαμονής για τη συμμετοχή στην ετήσια συνεδρίαση του συμβουλίου προσφυγών θα καταβάλλονται σύμφωνα με τους κανόνες επιστροφής εξόδων του προσωπικού της Ευρωπαϊκής Επιτροπής.

Βάσει των κανόνων που ισχύουν σήμερα, προβλέπεται το ακόλουθο σύστημα αποδοχών:

| — | η αμοιβή των τακτικών και αναπληρωματικών μελών που συμμετέχουν σε διαδικασία (μόνο σε περίπτωση ανάθεσης υπόθεσης προσφυγής) ανέρχεται σε 800 EUR ανά ημέρα, με ανώτατο όριο 8 000 EUR ανά υπόθεση ανά άτομο· |
| --- | --- |

—

η αμοιβή των τακτικών και αναπληρωματικών μελών που συμμετέχουν σε διαδικασία (μόνο σε περίπτωση ανάθεσης υπόθεσης προσφυγής) ανέρχεται σε 800 EUR ανά ημέρα, με ανώτατο όριο 8 000 EUR ανά υπόθεση ανά άτομο·

| — | Η αμοιβή του/της προέδρου και του/της εισηγητή/-ήτριας που συμμετέχουν σε διαδικασία ανέρχεται σε 1 000 EUR ανά ημέρα, με ανώτατο όριο, αντιστοίχως, 20 000 EUR ανά υπόθεση ανά άτομο. |
| --- | --- |

—

Η αμοιβή του/της προέδρου και του/της εισηγητή/-ήτριας που συμμετέχουν σε διαδικασία ανέρχεται σε 1 000 EUR ανά ημέρα, με ανώτατο όριο, αντιστοίχως, 20 000 EUR ανά υπόθεση ανά άτομο.

---

(1)  Κανονισμός (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Τραπεζών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/78/ΕΚ της Επιτροπής (ΕΕ L 331 της 15.12.2010, σ. 12).

(2)  Κανονισμός (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, για τη σύσταση Ευρωπαϊκής Εποπτικής Αρχής (Ευρωπαϊκή Αρχή Ασφαλίσεων και Επαγγελματικών Συντάξεων), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/79/ΕΚ της Επιτροπής (ΕΕ L 331 της 15.12.2010, σ. 48).

(3)  Κανονισμός (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/77/ΕΚ (ΕΕ L 331 της 15.12.2010, σ. 84).

(4)  Τα κράτη μέλη της Ευρωπαϊκής Ένωσης είναι τα εξής: Αυστρία, Βέλγιο, Βουλγαρία, Γαλλία, Γερμανία, Δανία, Ελλάδα, Εσθονία, Ιρλανδία, Ισπανία, Ιταλία, Κάτω Χώρες, Κροατία, Κύπρος, Λετονία, Λιθουανία, Λουξεμβούργο, Μάλτα, Ουγγαρία, Πολωνία, Πορτογαλία, Ρουμανία, Σλοβακία, Σλοβενία, Σουηδία, Τσεχική Δημοκρατία και Φινλανδία.

(5)  Αγγλική, βουλγαρική, γαλλική, γερμανική, δανική, ελληνική, εσθονική, ιρλανδική, ισπανική, ιταλική, κροατική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική.

(6)  https://www.coe.int/en/web/common-european-framework-reference-languages/table-1-cefr-3.3-common-reference-levels-global-scale

(7)  Η επιτροπή επιλογής φροντίζει να μη δοθεί αδικαιολόγητο πλεονέκτημα σε υποψήφιους/-ες που έχουν αυτή τη γλώσσα ως μητρική.

(8)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης 1247/2002/ΕΚ (ΕΕ L 295 της 21.11.2018, σ. 39).

---